आकलित खपत के दिए जा रहे बिल
उपभोक्ताओं को उठाना पड़ रहा है नुकसान
भास्कर संवाददाता|गंजबासौदा
ग्रामीण क्षेत्रों में विद्युत कंपनी द्वारा आंकलित खपत के आधार पर बिल थमाए जाने के कारण उपभोक्ता परेशान है। उपभोक्ताओं का कहना है मीटर कनेक्शन होने के बाद भी कंपनी कर्मचारी रीडिंग लेने नहीं आते और आंकलित खपत के आधार पर दोगुने और तीन गुनी राशि के बिल थमाए जाए से ग्रामीणों पर आर्थिक दबाव बढ़ गया है।
ग्राम रोजरू निवासी राजकुमार साहू ने बताया कि कमरे में एक सीएफएल और पंखा है। गांव में मात्र 4-5 घंटे बिजली आती है। सप्लाई व खपत कम होने के बाद भी आंकलित खपत के आधार पर 100 यूनिट का बिल थमाया जा रहा है। समस्या निराकरण की मांग को लेकर कंपनी अधिकारियों सहित जनसुनवाई में दर्जनों बार आवेदन सौंप चुके हैं लेकिन कोई कार्रवाई नहीं की जा रही है। ग्रामीण बृजेश कुशवाह ने बताया कि दोगुनी राशि के बिल आने के कारण ग्रामीण समय पर भुगतान नहीं कर पा रहे हैं। बिल जमा न होने पर प्रकरण बनाए जा रहे हैं।
ग्रामीणों का कहना है कि यदि बिल राशि में संशोधन कर दिया जाए तो समय पर बिल भुगतान करने में परेशान नहीं होना पड़ेगा।
सिंचाई के लिए बिजली नहीं मिलने की शिकायत
विदिशा. ग्राम बरखेड़ा जागीर, विसोनिया, बरुआखार आदि तमाम गांवों के किसानों ने कलेक्टोरेट पहुंचकर सिंचाई के लिए पर्याप्त बिजली नहीं मिलने की शिकायत की। कलेक्टर के नाम दिए आवेदन पत्र में किसानों ने कहा कि 24 घंटे में दो हिस्सों में केवल 6 घंटे ही बिजली मिल रही है। इससे सिंचाई का कार्य नहीं हो पा रहा है। सिंचाई नहीं होने से फसलें खराब होने की आशंका है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva